
ДО
ОБЩИНСКИ  СЪВЕТ
БУРГАС



Д О К Л А Д Н А  З А П И С К А

от ДИМИТЪР НИКОЛОВ НИКОЛОВ
КМЕТ на ОБЩИНА БУРГАС 


ОТНОСНО: Отдаване под наем на част от имот - общинска собственост, чрез публичен търг с тайно наддаване

УВАЖАЕМИ ОБЩИНСКИ СЪВЕТНИЦИ,

	Община Бургас е собственик на недвижим имот - публична общинска собственост, представляващ обособено помещение с обща застроена площ 166,60 кв.м, с предназначение за „предоставяне на бар-кафе услуги“, разположено на партерния етаж в югоизточната част на двуетажна обществена сграда „Дом на нефтохимика“ с идентификатор 07079.612.181.1 по Кадастрална карта (КК) на гр.Бургас, изградена в поземлен имот (ПИ) с идентификатор 07079.612.181 по КК на гр.Бургас, идентичен с УПИ І в кв.125 по плана на ЦГЧ-гр.Бургас, целият с площ 4180 кв.м, за който е съставен Акт за публична общинска собственост №7284/11.01.2013г.
          С Разрешение за строеж № П-47/25.06.2015г. от Главния архитект на Община Бургас, влязло в сила на 27.08.2018г. за строеж: „Реконструкция, ремонт и обновяване, внедряване на мерки за енергийна ефективност в Дома на нефтохимика, пл. „Тройката“ №1, УПИ І, кв.125 по плана на ЦГЧ - гр. Бургас, ПИ с идентификатор 07079.612.181“, е извършен основен ремонт на общинската сграда, осъществен с финансовата подкрепа на Оперативна програма „Региони в растеж“ 2014-2020г. и е финансиран по „Фонд за устойчиво градско развитие“.
Обектът е завършен и въведен в експлоатация с Разрешение за ползване № СТ-05-1021 от 14.12.2020г. на арх. Иван Несторов, началник на ДНСК към МРРБ, Република България. 
           Въз основа на решение на Общински съвет по т.№ 43 (Протокол № 40) от проведеното на 26.07.2022г. заседание и Заповед № 4016/22.11.2022 г. на Кмета на община Бургас, за посочения обект е проведена тръжна процедура за отдаване под наем при определената с решението начална тръжна цена на месечния наем от 1355 лв., без ДДС. 
           В процедурата не е регистриран интерес и не е подадено нито едно заявление за участие и съответно  обекта не е отдаден под наем. 
[bookmark: _GoBack]	Към настоящия момент част от описаният обособен търговски обект е свободен, не е необходим за нуждите на Общината и не носи приходи на Община Бургас.
С оглед доброто управление и стопанисване на общинската собственост, свободната обособена част от помещението с предназначение за „предоставяне на бар-кафе услуги“, възлизаща общо на 83,60 кв.м, включващо – търговска зала с площ от 53,60кв.м., кухнески и обслужващи помещения(подготвителни) с площ от 21 кв.м. и санитарни помещения с площ от 9 кв.м., е необходимо да бъде предложена за отдаване под наем чрез провеждане на публичен търг с тайно наддаване. 
	Поради изложеното предлагам началната месечна наемна цена за отдаване под наем на описания по-горе общински самостоятелен обект, да бъде определена в размер на 678лв. без ДДС.
	Предвид изложеното и на основание правомощията ми по чл. 64, ал. 1 от Правилника за организацията и дейността на Общинския съвет и взаимодействието му с Общинската администрация на община Бургас, приет от Общински съвет – Бургас, предлагам на Общински съвет - Бургас, на основание чл. 21, ал. 1, т. 8 от Закона за местното самоуправление и местната администрация, чл. 14, ал. 7 от Закона за общинската собственост и чл. 14, ал. 2 от Наредбата за реда за придобиване, управление и разпореждане с общински имоти и вещи приета от Общински съвет –Бургас, да вземе следното

РЕШЕНИЕ:

	Да се отдаде под наем, за срок от 5 /пет/ години, чрез провеждане на публичен търг с тайно наддаване, част от недвижим имот - публична общинска собственост, представляващ  обособено помещение  с площ от 83,60 кв.м– без външни стълби, вътрешен двор и тераси, с предназначение за „предоставяне на бар-кафе услуги“, състоящо се от  търговска зала с площ от 53,60кв.м., кухнески и обслужващи помещения(подготвителни) с площ от 21 кв.м. и санитарни помещения с площ от 9 кв.м., представляващо част  от помещение  с обща застроена площ 166,60 кв.м, разположено на партерния етаж в югоизточната част на двуетажна обществена сграда „Дом на нефтохимика“ с идентификатор 07079.612.181.1 по Кадастрална карта (КК) на гр.Бургас,  с начална тръжна цена на месечния наем от 678 лв. (шестстотин седемдесет и осем лева), без ДДС. 
	Приложения: Копие от акт за общинска собственост - 1 брой, схема за разпределение на обекта - 1 брой.


ДИМИТЪР НИКОЛОВ				
Кмет на Община Бургас

